NaiveNeuron/SloPal huggingface dataset:
Číž, Miroslav, poslanec NR SR (2011-07-08):
Ešte apelujem, je to hrubé a flagrantné porušenie rokovacieho poriadku, pán predseda.
Halúz, Milan, poslanec NR SR (2014-06-26):
Ďakujem za slovo. Vážená pani predsedajúca, vážený pán predkladateľ, kolegyňa a kolegovia, dovoľte mi v súlade s § 73 zákona o rokovacom poriadku, aby som bol určený Výborom Národnej rady pre sociálne veci za spravodajcu k návrhu zákona, ktorý je uvedený pod tlačou 1017. V menovanom súvise si dovoľujem predložiť informáciu k návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh prerokovali: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci. Odporúčam, aby predmetný návrh zákona výbory prerokovali s lehotou do 4. septembra 2014 a gestorský výbor s lehotou do 8. septembra 2014 po prerokovaní návrhu zákona v prvom čítaní. Ďakujem. Pani predsedajúca, prosím, otvorte všeobecnú rozpravu.
Kočiš, Eduard, poslanec NR SR (2021-05-05):
Ďakujem pekne za slovo, pán predsedajúci. Pán kolega, opäť ste tuná len bezbreho útočil z nejakého dôvodu, mne neznámy, ale to už sme si v podstate zvykli. Fond na podporu národnostných menšín bol, áno, máte pravdu, zneužívaný. Nebola to len minulá vláda, boli to všetky vlády, ktoré tuná vládli od roku ´92. Tri, doplnil ma kolega, ďakujem pekne. Ide najmä o prostriedky, ktoré boli venované špeciálne pre rómsku komunitu a pre rómsku národnostnú menšinu. A je najviac zarážajúce, že práve tieto prostriedky sa vždy zneužili, pretože zrealizovanie nejakej farmy kdesi pod Tatrami, ktorá tam mala stáť už osem rokov a nejaké občianske združenie na to dostalo 60-tisíc euro a zrazu sa nič nezrealizovalo. Rastie tam tak vysoká tráva ako na africkej púšti. To sú podľa mňa bezbreho použité finančné prostriedky, ktoré nikdy neboli zrealizované. To isté o nejakej rómskej televízii, ktorá mala už fungovať 12 rokov, rádio, ktoré tu už malo byť dve desaťročia. To sú presne tie prostriedky, tie podnety, na ktoré sme vždy poukazovali a najmä kolega Milan Mazurek podal desiatky trestných oznámení na zneužívanie týchto verejných prostriedkov. Takže vaša poznámka, dosť štipľavá, že mali sme vedomosti a nič sme preto neurobili. Neviem, či niekto sa tejto problematike v našej bývalej strane venoval viac ako kolega Mazurek. Myslím si, že nie, a nikto nepodal viacej trestných oznámení a viacej podnetov na prokuratúru alebo na šetrenie vo veci ako práve on. Takže je to dosť také úbohé, trápne a neúctivé z vašej strany, že ste takto veľmi nekorektne poznamenal tento svoj status. Ale v konečnom dôsledku tento návrh zákona je viac ako dobrý, ja ho budem podporovať a verím, že takéto veci sa snáď diať už nebudú.
Kerekréti, Ján, poslanec NR SR (2021-10-22):
733.
Vaľová, Jana, poslankyňa NR SR (2013-03-20):
Prosím, pán predseda, teraz dajte hlasovať o návrhu pani poslankyne Šedivcovej.
Glváč, Martin, podpredseda NR SR (2016-10-26):
Pán poslanec Laurenčík.
Glváč, Martin, podpredseda NR SR (2018-10-18):
Ďakujem. Prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Pán minister zahraničných vecí, poprosím vás, keby ste nerušili poslanca Osuského, ktorý chce určite počúvať odpovede na otázky, ktoré poslanci položili. Takže prvá otázka je od pána poslanca Klusa: „Vážený pán premiér, premiéri krajín V4 Andrej Babiš a Mateusz Morawiecki sa v pondelok 15. 10. 2018 zhodli v nesúlade ohľadne posilnenia Európskej pohraničnej a pobrežnej stráže. Aký je Váš názor na toto vyhlásenie a akú pozíciu Slovenskej republiky v tejto veci možno očakávať?“ Nech sa páči.
P. Hrušovský, predseda NR SR: (2003-12-12):
Nech sa páči, pán poslanec Husár. S. Husár, poslanec: Ďakujem. ... ustanovené v § 119 ods. 4 a ods. 6 citovaného zákona a možno o nich hlasovať na schôdzi Národnej rady Slovenskej republiky. Zoznam týchto navrhnutých kandidátov tvorí prílohu v druhej časti prerokovaného materiálu tlače 476. Konštatoval tiež, že 5 navrhnutých tieto predpoklady nespĺňa. Taktiež sú uvedení v tlači 476. Jeden z nich, Alexander Fuchs, dodatočne predložil odpis registra trestov... (Ruch v sále.)
Lehotský, Tomáš, poslanec NR SR (2020-11-05):
Pán predsedajúci, keďže v rozprave neboli podané žiadne pozmeňujúce návrhy a odhlasovali sme všetky body zo spoločnej správy, dajte hlasovať o tom, že prerokovaný návrh zákona prerokujeme v treťom čítaní ihneď.
Kollár, Boris, predseda NR SR (2021-10-27):
Áno, nech sa páči, o slovo sa prihlásil pán minister.
Hrnčiar, Andrej, podpredseda NR SR (2020-02-20):
Pán poslanec Fecko.
Žiga, Peter, podpredseda NR SR (2024-10-23):
Ďakujem pekne, pán poslanec. Otváram rozpravu. Do rozpravy som nedostal žiadnu písomnú prihlášku. Teraz sa pýtam, či sa chce do rozpravy niekto prihlásiť ústne. Jeden pán poslanec, končím možnosť prihlásiť sa do rozpravy ústne. Pán poslanec Pročko, nech sa páči.
Hrušovský, Pavol, podpredseda NR SR (2010-12-08):
Hlasujeme. (Hlasovanie.) 140 prítomných, 65 za, 75 proti. Návrh sme neschválili. Poprosím, pani poslankyni Dubovcovej nefunguje, má nefunkčné hlasovacie zariadenie. Poprosím technikov, keby sa pozreli na zariadenie. Prosím, ďalší návrh.
Pčolinský, Peter, podpredseda NR SR (2023-03-21):
Ďakujem. Samozrejme, zvážime váš návrh. Dáme prestávku, jasné. Môžte ale kolegov informovať, že nech prídu. A teraz pristúpime k prvému čítaniu o návrhu poslancov Zuzany Šebovej, Miloša Svrčeka, Borisa Kollára a Petra Pčolinského na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona má tlač 1480, návrh na jeho pridelenie na prerokovanie výborom je v rozhodnutí č. 1549. Dávam slovo poslankyni Zuzane Šebovej, aby návrh zákona uviedla. (Rokovanie o návrhu poslancov Národnej rady Slovenskej republiky Zuzany Šebovej, Miloša Svrčeka, Borisa Kollára a Petra Pčolinského na vydanie zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1480.)
Grendel, Gábor, podpredseda NR SR (2021-06-16):
V zmysle rokovacieho poriadku požiadal teraz o vystúpenie pán navrhovateľ, pán poslanec Ľuboš Blaha, nech sa páči.
Jurinová, Erika, podpredsedníčka NR SR (2015-10-02):
Ďakujem, pani poslankyňa. Nie sú žiadne faktické poznámky. Týmto vyhlasujem rozpravu za skončenú. Pán navrhovateľ, chcete zaujať stanovisko? Nech sa páči.
Potocký, Milan, poslanec NR SR (2020-11-24):
Pán predsedajúci, keďže sme odhlasovali body zo spoločnej správy, dajte hlasovať o tom, že návrh zákona prerokujeme v treťom čítaní ihneď.
Hrnko, Anton, poslanec NR SR (2019-03-28):
Ďakujem veľmi pekne. Pán Dostál, neviem, či ste niekedy stavali dom, ale celý ten Istanbulský dohovor mi pripadá ako dom, ktorý je postavený na zlých základoch, základoch, ktoré nie sú schopné ten dom, ktorý je na nich postavený, udržať. Jednoducho nie je možné na zlej terminológii vybudovať dobrú spoločnosť. Už to, že sa tam vyskytujú termíny, ktoré nejakým spôsobom nekorelujú s tými dohovormi, ktoré sme už prijali a ktoré, myslím si, aj v zákonoch u nás platia, nie je dobré. Ale ten základný problém, ktorý by som ja chcel vyjadriť, je ten, že sústreďovanie sa na násilie rodinné, na ženy a deti je pomýlené. Sú aj ďalšie osoby a už to tu bolo povedané, sú to napr. seniori, ktorí sú terorizovaní, ale omnoho väčší rozsah má aj násilie na mužoch, ktoré páchajú ženy. Ono to násilie na ženách je veľmi evidentné, pretože muži obyčajne používajú hrubú silu, násilie, je to vidieť, keď ju niekto použije, toto násilie, je to badateľné, vidí to okolie, žena je poznačená nejakými modrinami alebo podobne, ale psychické týranie, ktoré používajú ženy na mužoch, ktoré takisto devastuje osobnosť človeka, toto nepokrýva. Takže ak chceme riešiť násilie, tak ho musíme riešiť komplexne, pretože aj násilie na mužoch je veľmi vážny... (Prerušenie vystúpenia časomerom.)
Kamenický, Ladislav, poslanec NR SR (2018-12-05):
Ďalej budeme hlasovať o prvom pozmeňujúcom návrhu poslanca Miroslava Sopka.
Ježík, Jozef, poslanec NR SR (2017-09-14):
Ďakujem za slovo. Ďakujem veľmi pekne, pán podpredseda, za odpoveď, ktorá bola veľmi široká a ktorá ukázala, že naozaj sa tu robia veci, ktoré pomáhajú podnikateľskému prostrediu a samozrejme tým pádom aj živnostníkom. Ale aj tak by som sa chcel spýtať, ako pokračuje zlepšovanie týchto služieb v rámci budovania integrovaných obslužných miest pre občanov, ktoré sú samozrejme tiež veľmi dôležité aj pre živnostníkov. Ďakujem.
P. Farkas, poslanec: (2003-12-12):
Ďalej v rozprave vystúpila s pozmeňujúcimi návrhmi pani kolegyňa Podracká. Teraz odporúčam hlasovať o jej prvom návrhu.
Grendel, Gábor, podpredseda NR SR (2021-05-14):
Poprosím, kolegovia.
Hrnčiar, Andrej, podpredseda NR SR (2017-03-28):
Poslankyňa Cigániková.
Glváč, Martin, podpredseda NR SR (2017-06-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Pán poslanec Krajniak. Ukončujem možnosť prihlásiť sa. Nech sa páči.
Kuffa, Štefan, poslanec NR SR (2021-12-02):
Tak dobre. Tak aby sme to rozšírili v podstate nielen o tú termovíziu, ak to myslíme vážne, aby sme eliminovali ten prasačí mor, ale aby sme aj tie práva na odstrel tej diviačej zveri rozšírili na vlastníkov pozemkov, ale aj tých chovateľov črieda, ak majú, samozrejme, patričné povolenia, zbrojné preukazy a podobne, aby si mohli tieto čriedy chrániť. A rovnako to rozšíriť v podstate a hlavne to, že by aj vlastníci pozemkov a pôd lesov, tak mohli túto diviačiu zver loviť nielen za pomoci ako tej termovízie.
Blaha, Ľuboš, podpredseda NR SR (2024-05-21):
Otváram rozpravu. Do rozpravy som dostal sedem písomných prihlášok. Ako prvá sa prihlásila pani poslankyňa Tamara Stohlová. Nech sa páči
Kresák, Peter, poslanec NR SR (2017-02-07):
Ďakujeme pekne. Pán predsedajúci, teraz mi už iba zostáva požiadať vás, aby ste dali hlasovať o tom, že Národná rada pridelí tento návrh na prerokovanie, podobne ako v predchádzajúcom prípade, ústavnoprávnemu výboru a výboru pre ľudské práva a národnostné menšiny. Ďalej rovnako, aby ako gestorský výbor bol určený ústavnoprávny výbor s tým, že obidva výbory prerokujú návrh zákona do 17. marca 2017 a gestorský výbor bude mať, teda prerokuje tento návrh do 20. marca 2017. Ďakujem.
Pellegrini, Peter, podpredseda NR SR (2020-06-05):
Ďakujem veľmi pekne. Otváram rozpravu. Konštatujem, že nemám žiadnu písomnú prihlášku. Preto pýtam sa, kto sa ešte aj iný hlási do rozpravy ústne? Nik. Jedinou prihlásenou je v zmysle rokovacieho poriadku pani spravodajkyňa. Uzatváram možnosť prihlásiť sa do rozpravy. Nech sa páči, máte slovo.
Martvoň, Anton, poslanec NR SR (2012-05-11):
Ďakujem pekne za slovo. Ja v podstate, pán poslanec Galko, keďže ste mali politický prejav, budem čiže reagovať politicky. V prvom rade v podstate vy ste kritizovali Obyčajných ľudí, ja si dovolím povedať, že na rozdiel od vás Obyčajní ľudia vystupujú v tejto rozprave konštruktívne a vážim si ich za ich konštruktívny dialóg. Čo sa týka vašej osoby, tak dovolil by som si poukázať na to, že vy ste nám tu vymenovali, proste komu všetkému v Slovenskej republike neveríte. Dalo sa to zhrnúť proste asi do jednej vety, že vy proste na Slovensku nedôverujete nikomu, dokonca ani vlastným kolegom zo strany, ani vlastnému šoférovi alebo ani vlastnej sekretárke, asi práve preto ste ich dali všetkých rovno odpočúvať. Ďakujem. (Potlesk.)
Grendel, Gábor, podpredseda NR SR (2020-12-10):
V rozprave teraz vystúpi pán poslanec Marian Kotleba.
Kollár, Boris, predseda NR SR (2021-11-23):
Ďakujem. Prerušujem rokovanie o tomto bode programu. Budeme pokračovať prvým čítaním o návrhu poslanca Alojza Baránika na vydanie zákona, ktorým sa mení zákon č. 301/2005 Z. z. Trestný poriadok v znení neskorších predpisov. Návrh zákona je uvedený a uverejnený ako tlač 786. Návrh na jeho pridelenie na prerokovanie výborom je v rozhodnutí č. 815. Dávam slovo poslancovi Alojzovi Baránikovi, aby návrh zákona uviedol. Nech sa páči, pán poslanec, máte slovo. (Rokovanie o návrhu poslanca Národnej rady Slovenskej republiky Alojza Baránika na vydanie zákona, ktorým sa mení zákon č. 301/2005 Z. z. Trestný poriadok v znení neskorších predpisov , tlač 786.)
Jurinová, Erika, podpredsedníčka NR SR (2012-06-22):
Ďakujem pánovi predkladateľovi. Prosím člena výboru pre financie a rozpočet pána Jaroslava Demiana, aby informoval Národnú radu o výsledku prerokovania správy vo výbore.
Chren, Martin, poslanec NR SR (2011-09-14):
Ďakujem veľmi pekne. Blahoželám vám k vášmu košatému príspevku, pán kolega. Je to naozaj veľký výkon na takúto skorú rannú hodinu. Úprimne vám závidím váš elán, ktorý ešte o tomto čase 4.03 máte, čo vám však nezávidím, je také to rozpoltenie, ktorým musíte trpieť, odborne sa tomu hovorí kognitívna disonancia, keď na jednej strane zdôrazňujete dôležitosť eurovalu a na druhej strane odmietate ísť zaň hlasovať. A neviem, či sa dokážete v tomto prípade odosobniť a oddeliť sa tak, ako sa niekedy dokáže oddeliť hlas od nejakej osoby, ako je tomu na nahrávkach. Spomenuli ste napríklad podnikateľské prostredie vo svojom príspevku a že sa zhoršujeme v rebríčku Svetového ekonomického fóra. No, je to síce pravda. Ale veď, dokelu, to hodnotenie je založené na hodnotení indikátorov ešte z roku 2010, na hodnotení vašej vlády. A v poslednom roku vašej vlády sme sa zhoršili naozaj vo všetkých rebríčkoch, či už ekonomického fóra, v rebríčku Doing Business, v rebríčku konkurencieschopnosti Institut for Management the Woodlands, v rebríčku hodnotenia podnikateľskej dôvery Podnikateľskej aliancie Slovenska. To, v čom je rozdiel medzi touto vládou a medzi vašou vládou, nie je to, ako aj povedal Richard Sulík, že ste mali krajinu v čase krízy a že naozaj mnohé indikátory sa zhoršovali, ale v schopnosti reakcie. A to, čo spája túto koalíciu aj s touto premiérkou, je práve to, ako sa nám podarilo naštartovať dôležité reformy, ktorými budeme reagovať na zlú situáciu, a to, aký obsah majú tieto reformy, to, čo sa naozaj vašej vláde nepodarilo.
P. Paška, predseda NR SR: (2008-11-28):
(Hlasovanie.) 139 prítomných, 54 za, 44 proti, 39 sa zdržalo, 2 nehlasovali. Návrh sme neschválili.
Kollár, Boris, predseda NR SR (2021-12-10):
Prosím, prezentujme sa a hlasujeme. (Hlasovanie.) Prítomných 87 poslancov, za žiadny, proti 84, zdržali sa 2, nehlasoval 1. Uvedený návrh sme neschválili.
M. Číž, podpredseda NR SR: (2008-02-08):
Teraz pristúpime k prvému čítaní o návrhu poslankyne Národnej rady Slovenskej republiky Jany Vaľovej na vydanie zákona, ktorým sa mení a dopĺňa zákon Národnej rady Slovenskej republiky č. 381/1996 Z. z. o Protidrogovom fonde a ktorým sa dopĺňa zákon č. 595/2003 Z. z. o dani z príjmov v znení neskorších predpisov . Návrh máme pod tlačou 535 a návrh na pridelenie výborom je v rozhodnutí predsedu č 533. Pani poslankyňa Vaľová, máte slovo.
Pellegrini, Peter, predseda NR SR (2015-05-06):
Otváram rozpravu v rámci tretieho čítania. Pýtam sa, či sa niekto do rozpravy hlási. Najprv, pán spravodajca, sme mali rozhodnúť o tom, že budeme pokračovať v treťom čítaní. Nie je potrebné také hlasovanie? Hlasovali sme len o bodoch spoločnej správy.
Blaha, Ľuboš, podpredseda NR SR (2023-12-14):
Pán Pročko, pokračujte. A prosím, venujte sa téme, a nie kolegom v pléne. Ďakujem pekne.
J. Tkáčová, poslankyňa: (2004-09-09):
Národná rada pridelila návrh zákona na prerokovanie týmto výborom: Ústavnoprávnemu výboru, Výboru pre pôdohospodárstvo a Výboru pre životné prostredie a ochranu prírody. Za gestorský výbor určila Výbor Národnej rady Slovenskej republiky pre pôdohospodárstvo. Výbory prerokovali predmetný návrh zákona v lehote určenej uznesením Národnej rady. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktoré o návrhu zákona rokovali, prijali k nemu nasledujúce stanoviská: Ústavnoprávny výbor neprijal platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov. Výbor pre pôdohospodárstvo s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre životné prostredie s vládnym návrhom zákona súhlasil a takisto ho odporučil Národnej rade Slovenskej republiky schváliť s pripomienkami. Z uznesení výborov vyplynuli pozmeňujúce návrhy, ktoré máte uvedené v časti IV, o ktorých budeme hlasovať po ukončení rozpravy. Pán predsedajúci, skončila som, prosím, otvorte rozpravu.
Ďuriš Nicholsonová, Lucia, podpredsedníčka NR SR (2019-05-15):
Ďakujem pekne, pán spravodajca. Otváram rozpravu. Písomne sa neprihlásil nikto. Ako jediný prihlásený v písomnej časti je pán poslanec Heger ako predkladateľ. A teraz vyhlasujem štvorminútovú prestávku, budeme hlasovať a potom dostanete slovo, pán poslanec. (Prestávka.) (Po prestávke.)
Frešo, Pavol, poslanec NR SR (2014-03-18):
Ďakujem pekne, pán predseda. Ja by som rád doplnil pána poslanca Štefanca v tej časti, kde hovoril o pani Flašíkovej a jej výrokoch, ktorými, o ktorých hovorí, že rešpektuje demokraciu, že rešpektuje referendum na Kryme. Myslím si, že práve takéto schvaľovanie ilegálneho referenda, práve takéto nahrávanie tým, ktorí robili agresiu zoči-voči Krymu, tak naozaj dochádza k tomu, že je to v prudkom rozpore s politikou Európskej únie a koniec koncov všetkých našich spojencov. A myslím si, že nielen pán premiér, ale napríklad aj líder kandidátky pán Šefčovič by mali zabrať a urobiť si poriadok na tejto svojej kandidátke, lebo nie je možné, aby jeden dosluhujúci eurokomisár, ktorý dnes alebo včera odhlasuje za seba to, že teda tvrdý postoj voči agresii, zároveň má dvojku na kandidátke niekoho, kto povie, že rešpektuje výsledky, a ešte sa čuduje, prečo ostatní demokratickí ľudia nechápu, o čo v tomto prípade na Kryme ide. Čiže myslím si, že to už nie je len vecou pána premiéra, ktorý je v prezidentskej kampani a dáva najavo, že nie veľmi dobre chápe medzinárodnú politiku, ale že je to aj vecou pána lídra Šefčoviča, ktorý dokazuje, že ako eurobyrokrat nevie si urobiť poriadok ani so svojím najbližším okolím, a to považujem za obrovskú, obrovskú chybu.
Blaha, Ľuboš, podpredseda NR SR (2024-04-16):
Pán poslanec Igor Šimko.
Gál, Gábor, poslanec NR SR (2017-02-03):
Ďakujem za slovo. Mám rád slobodu, voľnosť, podnikám, takže pre mňa to je veľmi dôležité, aby štát nezasahoval do všetkého, do čoho nemusí, ale sú určité výnimky, určité mantinely, určite ochrana pôdy je tou výnimkou, lebo tá pôda je len jedna. Síce ju nikto neodnesie, ale vlastniť, držať, narábať s ňou môže len ten, kto je na výpise katastra nehnuteľností ako majiteľ zapísaný. Počuli sme v tejto rozprave socialistický alebo boľševistický, komunistický prístup a pohľad na pôdu, ale tiež ultraliberálny, ktorý hovorí, že pôdu netreba chrániť, že si ju nikto nezoberie, zostane na mieste. Padlo tu aj to, že kebyže niet toho zlého fungovania štátu, nemali sme tu žiadny problém. Jedno si uvedomte, pôsobím tiež ako advokát a veľmi dobre viem, že čo by tu bolo, kebyže máme fungujúce katastre, ROEP-y, komasácie a právnu istotu. A hlavne mali by sme vysporiadanú pôdu. To by sme už všetko mali v cudzích rukách. Našim šťastím je, že v 2016., že ešte máme stále rozdrobené pozemky, že poľnohospodári sa veľmi ťažko, lebo sú úzke, malé parcely v rukách neviem koľkých vlastníkov, z ktorých aj jedna tretina je neidentifikovateľná. Kebyže niet týchto prekážok, v 2016. by sme sa neborili s tým, že ako sa chrániť pôdu, ale borili by sme sa s tým, že tú pôdu nevlastnia občania Slovenskej republiky alebo slovenské firmy... (Prerušenie vystúpenia časomerom.)
Žiga, Peter, podpredseda NR SR (2024-10-02):
Poslanec Glück.
Gál, Gábor, minister spravodlivosti SR (2018-10-23):
Ďakujem. Ďakujem, pán predseda. Vážené pani poslankyne, vážení páni poslanci, nechcem to zneužiť, že čo vlastne tu taký pingpong hráte, mohol by som pre ministra a predstaviteľa vládnej koalície proste zahrať do karát, ale téma je o to vážnejšia. Dobre, nehlasujte za vládny návrh zákona, ktorý už bol kompromisný. To nie je môj návrh, to nie je návrh strany MOST – HÍD, nie je návrh SMER-u – sociálna demokracia, nie je návrh strany..., Slovenskej národnej strany, ale je to návrh, na ktorom sme sa vedeli zhodnúť. Nemusíte za to hlasovať. Nikto vás k tomu neprinúti. Asi argumenty pre vás neplatia. Hlavne keď sa takto navzájom vydierate, lebo sa vydierate, ale pán Matovič odišiel a jeho to vôbec nenapadlo a nenapáda vás asi v tej časti, pravej časti opozície, že potom zostáva dnes platný právny stav. Navolí si vládna koalícia podľa, ako povedal pán Matovič, podľa návrhu pána ministra Gála? Tak oveľa ľahšie si navolí podľa dnes platného právneho stavu. Tak povedzte otvorene, že chcete, aby zostal terajší stav, však povedzte to. Vládny návrh zákona sa vám nepáči. To ste mi dali najavo ixkrát, že nebudete za to hlasovať. Dali ste si pozmeňujúce návrhy ultimátne, že buď ich prijme vládna koalícia, keď neprijme, žiadnemu návrhu hlas nedáte. Pán poslanec Madej teraz predstaví ďalší návrh, ktorý zas nie je dobrý, tak potom čo vlastne chcete. Už nejaká ďalšia cesta, ďalšia možnosť nie je. Asi zajtra o tom budete hlasovať. (Reakcia z pléna.) Ešte dneska. Tak vlastne vy to máte v rukách, ale keď sa neviete dohodnúť, a pozrite sa, ja som čítal ten návrh, ktorý predstaví pán poslanec Madej. Nie jeden a nie ani súkromne, ale nie jedno verejné vyjadrenie bolo aj pred mojimi očami, no keď bude 90, tak už tam si vieme predstaviť, aby tam prezident nebol. Spýtajte sa vašich kolegov, že kto to povedal, tak nie jeden. (Reakcie z pléna.) Ale, ale aj pán poslanec Baránik, keď už, už to bude aj pán poslanec Sulík, keď boli u mňa v júni, boli. (Reakcie z pléna.) Ale toto je akože, pán Sulík povedal, pán Sulík povedal, že dobre, tak sme si to rozmysleli, pán Baránik tam bol, v septembri už povedal, že už nie, už sme si rozmysleli, že už takto nám 90 nebude pasovať. Ale hovorím, že tie úvahy nie sú nové. Ale toto je, viete, nájsť 90 hlasov na to, aby sme zmenili ústavu, vidíte sami, aké je ťažké, ale vy môžte povedať stále, že nech zostane tento stav. Buď sa rozhodnete pre ten vládny návrh zákona, ktorý je podľa vás podpriemerný, zlý, nedobrý, ako povedal pán Matovič, že, že proste toto je absolútne čisté peklo, lebo sme v pekle, čiže keď schválite vládny návrh zákona, to bude peklo. (Reakcia z pléna.) Nie, to ste povedali vy teraz. Pani Žitňanská povedala o návrhu pána poslanca Madeja... (Prerušenie vystúpenia predsedajúcim.)
Hrnčiar, Andrej, doterajší podpredseda NR SR (2020-03-20):
Pán poslanec Tomáš Taraba.
Nachtmannová, Oľga, poslankyňa NR SR (2010-07-08):
Sľubujem. (Potlesk.)
Blanár, Juraj, podpredseda NR SR (2020-12-08):
Toľko na vystúpenie pána poslanca Kotlebu. A ďalší v rozprave ústne prihlásený – pán Tomáš Taraba, nech sa páči.
Laurenčík, Milan, podpredseda NR SR (2021-10-26):
Ďalšiu faktickú poznámku má pripravenú pani poslankyňa Anna Zemanová.
Hort, Milan, podpredseda NR SR (2011-05-19):
Ďakujem pekne. Moment, chcete dať doplňujúcu otázku, pán poslanec? (Reakcia poslanca.) Pán minister, zostaňte ešte na mieste, lebo pán poslanec má nárok na ďalšiu dvojminútovku. Nech sa páči.
Blanár, Juraj, poslanec NR SR (2011-03-24):
Ďakujem. Vážený pán poslanec Vážny, chcem naozaj poďakovať za tento pozmeňujúci a doplňujúci návrh a zároveň aj podporiť ho z pohľadu samosprávy vyšších územných celkov, pretože okrem tých vecí, ktoré ste z technického hľadiska menovali, únosnosti nedokonalých alebo nedostatočných výškových a smerových pomerov na cestách II. a III. triedy, kde takáto ťažká kamiónová doprava robí veľký problém z hľadiska nielen bezpečnosti, ale aj poškodzovania týchto ciest, ktoré sú v správe vyšších územných celkov, a tie sú potom povinné ich udržiavať v dobrom technickom stave, je to aj v súvislosti s tým, že v mnohých úsekoch, ktoré sú paralelné, dochádza dnes k obchádzaniu mýtneho systému ciest I. triedy a rovnako aj diaľnic či rýchlostných komunikácií práve použitím ciest II. triedy, kde v mnohých týchto úsekoch je niekoľkonásobný nárast dopravy. A to nielen spôsobuje únik z mýta, ktoré je, myslím si, veľmi dôležité z hľadiska prevádzkovania a budovania diaľnic a rýchlostných komunikácií, ale samozrejme, aj poškodzuje tieto cesty, kedy samosprávne kraje ani z európskych fondov, ani z vlastných, nie sú schopné ich udržiavať v dostatočnom stave. Takže myslím si, že aj takouto zmenou sa môže zlepšiť situácia. A chcel by som požiadať aj predkladateľa pána ministra Lipšica, aby si osvojil túto filozofiu a možno si vypočul aj názory ostatných predstaviteľov samospráv, pretože je to naozaj veľmi, veľmi vážny problém. Ďakujem.
Laššáková, Jana, podpredsedníčka NR SR (2015-11-12):
Panie poslankyne, páni poslanci, pristúpime k hlasovaniu o prerokovaných vládnych návrhoch zákona. Poprosím vás, páni poslanci, zaujmite svoje miesta. Chcem vás informovať, že predseda Národnej rady obdržal list od ministra obrany, ktorým podľa § 95 zákona č. 350/1996 Z. z. o rokovacom poriadku a v súlade s čl. 18 smernice na prípravu a predkladanie materiálov na rokovanie vlády Slovenskej republiky schválenej uznesením vlády č. 512 z 13. júna 2001 berie späť z legislatívneho procesu vládny návrh zákona, ktorým sa mení a dopĺňa zákon č. 319/2002 Z. z. o obrane Slovenskej republiky v znení neskorších predpisov a ktorým sa mení a dopĺňa zákon č. 326/2005 Z. z. o lesoch v znení neskorších predpisov (tlač 1679). Poprosím vás, aby sme evidovali toto späťvzatie návrhu. Pán poslanec Mikloško, procedurálny návrh.
P. Hrušovský, predseda NR SR: (2004-07-06):
(Hlasovanie.) 129 prítomných, 104 za návrh, 1 proti, 24 sa zdržalo. Návrh zákona sme schválili do druhého čítania . Ďalší návrh.
Glváč, Martin, podpredseda NR SR (2018-06-21):
Doplňujúcu otázku, pán poslanec, chcete? Nech sa páči. Zapnúť pána poslanca.
K. Cibulková, poslankyňa: (2009-12-01):
Ďalej za gestorský výbor určila ústavnoprávny výbor s tým, že výbory vládny návrh zákona prerokujú do 27. januára 2010 a v gestorskom výbore do 29. januára 2010.
Taraba, Tomáš, poslanec NR SR (2020-04-22):
Vážený pán Pellegrini, zaujímalo ma, ako ste spomenuli, že v tom celom programovom vyhlásení nie sú v podstate žiadne termíny, žiadne záväzné dátumy a tak ďalej. Ja by som chcel zdôrazniť, že toto je asi prvé programové vyhlásenie vlády, ktoré obsahuje najviac anglických termínov aj pri tom mále, ktoré je. Vy zrejme ste si neuvedomili, že kto je poslucháč, ale veľa ľudí ma kontaktuje a pýta sa, že čo pod tými rôznymi termínmi rozumiete. Okrem toho, že každú jednu kapitolu začínate uvádzať s tým, že zriadite úrad, zriadite komisiu, prehodnotíte a tak ďalej, tak hneď za tým ide, že si pomáhate nejakými americkými termínmi alebo anglickými termínmi, ktorým reálne ľudia nemajú dôvod rozumieť, a ja si myslím, že v tejto sále tomu nerozumiete ani vy. Takže toto programové vyhlásenie by mohlo byť oveľa adresnejšie, mohlo by byť možno skromnejšie na tie anglické termíny, pretože sme na Slovensku. A všimnite si, ja som sa dvakrát pýtal vašich predrečníkov z koalície konkrétnu otázku, jedna sa týkala, že ako teda chcete pomôcť tým slovenským firmám konkrétne a vyčleniť ich z toho európskeho rámca, aby to nebolo brané ako nekalá konkurencia, pán Šeliga odišiel, neodpovedal mi. Teraz som sa pýtal, ako chcete teda zabezpečiť tú vetu, že dotiahnete investorov na východné Slovensko, pán podpredseda parlamentu nepovedal nič, odišiel, takže takto je to s celým tým programovým vyhlásením. Keď ideme do detailov a nebavíme sa o nejakých všeobecných rečiach, tak jednoducho tam sa neni čoho veľmi oprieť. Ďakujem.
Figeľ, Ján, podpredseda NR SR (2014-12-12):
Na vystúpenia pána poslanca Hlinu sú štyri faktické poznámky. Končím možnosť ďalších. Nech sa páči, Ľuboš Blaha.
Hrnčiar, Andrej, podpredseda NR SR (2019-09-13):
Pán poslanec Grendel.
Laššáková, Jana, podpredsedníčka NR SR (2013-04-16):
Pán poslanec Hlina, nech sa páči, máte slovo.
Gažovičová, Tina, poslankyňa NR SR (2024-01-17):
Ďakujem kolegovi Sulíkovi za prejav, ktorý sa mi veľmi páčil, a myslím si, že veľmi presne pomenoval, o čo, o čo tu ide v tejto debate. Vy ste začali tou metaforou o pizzi a o tom, ako sa pripravuje cesto na pizzu, ja tiež spomeniem také prirovnanie. Nedávno som, jak tu často sme do večera, nedávno išla taxíkom a taký mladý jeden ukrajinský chlapec, ale teda už dlho tu žije, veľmi sa zaujíma o dianie na Slovensku, zistil, že som poslankyňa, pýtal sa ma na ten Úrad špeciálnej prokuratúry, že či je to teda dobré, že sa ruší. No a nechcela som ísť do nejakých detailov, tak mu hovorím, no veď je to veľká inštitúcia, vždy keď sa nejaká takáto inštitúcia ruší, môže to mať aj výhody, aj nevýhody, a akurát sme išli autom okolo hotelu Crowne Plaza a hovorím mu, tak predstavte si, že niekto by povedal, že tuto chce zrušiť hotel Crowne Plaza, veď jasné, tiež by to mohlo mať výhody aj nevýhody pre Bratislavu, ale potom zistíte, že ten človek, ktorý to chce zrušiť, je vlastne investor, ktorý presne na tom istom mieste chce postaviť svoj hotel, a tvrdí, že to musíme urobiť narýchlo, lebo je to taký silný verejný záujem, že to je predsa všetkým jasné, že musíme, musíme ten hotel zrušiť. A myslím si, že toto, toto sa tu presne deje, že vláda má nejaký svoj záujem. Má záujem, aby im blízki ľudia mali nižšie tresty. Má záujem, aby ich Úrad špeciálnej prokuratúry už nevyšetroval a tvári sa, že je to nejaký verejný záujem, ale nie je ochotná to dokázať tým, že by reálne otvorila tú verejnú diskusiu. Presne ako hovoríte, veľké zmeny legislatívy, áno, prinesú aj tisíc pripomienok v medzirezortnom pripomienkovom konaní, a tak to má byť, a to je presne ten čas, ktorý sa má venovať veľkým zmenám, aby sa to neudialo zbrklo a aby sa tam potom nenachádzali úplne zbytočné chyby, ktorým sa dalo predísť. A pravidlá by mali platiť pre všetkých, ale, žiaľ, tuto to tak nefunguje. (Potlesk.)
A. Belousovová, podpredsedníčka NR SR: (2008-10-28):
Takže pani poslankyňa Szögedi bude reagovať na faktické poznámky. Nech sa páči.
Bugár, Béla, podpredseda NR SR (2017-05-19):
Na vystúpenie pani poslankyne s faktickými poznámkami dve pani poslankyne. Končím možnosť sa prihlásiť. Pani poslankyňa Zimenová.
Blanár, Juraj, podpredseda NR SR (2021-03-30):
Ďalší a posledný s faktickou poznámkou, pán poslanec Radovan Kazda. Ale ešte predtým, pani spravodajkyňa Šuteková, ste sa prihlásili po termíne, sa ospravedlňujem. Ale vy môžete vystúpiť v rozprave, kedy chcete, čiže akonáhle skončí s odpoveďou na faktickú poznámku pani poslankyňa Marcinková, tak vám udelím slovo, aby ste sa mohli vyjadriť. Ďakujem za pochopenie. A pani kolegyňu Marcinkovú poprosím, aby sa prihlásila, ak chce reagovať na faktické poznámky. A teraz udeľujem slovo pánovi poslancovi Radovanovi Kazdovi, nech sa páči.
Laššáková, Jana, podpredsedníčka NR SR (2013-09-20):
Dávam slovo spravodajcovi, ktorého určil navrhnutý gestorský výbor, výbor pre financie a rozpočet, poslancovi Ivanovi Švejnovi. Nech sa páči, pán spravodajca.
Kazda, Radovan, poslanec NR SR (2020-09-24):
Áno, prečítam, mám ho.
Glváč, Martin, podpredseda NR SR (2016-11-28):
Ďakujem, ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 243. Spoločná správa výborov má tlač 243a. Nech sa páči, pán minister, uveďte návrh zákona.
Somogyi, Szilárd, poslanec NR SR (2011-03-24):
Ďakujem, pán predseda. Mrzí ma, že z tejto vysoko odbornej otázky sa znova stala téma hlboko politická. Preto som si dovolil požiadať o slovo a zdôrazniť, že strana Sloboda a Solidarita nikdy neskúmala, od koho pochádza dobrá myšlienka, či to pochádza z pravej strany alebo z ľavej strany parlamentu. Aj preto nás nazývajú voliči stranou zdravého rozumu. Jasným príkladom tohto postoja zdravého rozumu bolo aj včerajšie hlasovanie o zákone o vyznamenaniach, ktorý bol iniciovaný kolegami z radov strany SMER. A naša strana bola jediná, ktorá aj verejne si dovolila vysloviť svoj kladný postoj k tomuto návrhu. Čiže určite nie je problém podporiť rozumné myšlienky. Mrzí ma však fakt, že vo vašom návrhu je až 15 takých principiálnych nedostatkov. Ďakujem veľmi pekne. (Potlesk.)
Grendel, Gábor, podpredseda NR SR (2021-05-10):
Pán poslanec Saloň.
Budaj, Ján, poslanec NR SR (2017-12-13):
Ja som teraz zámer autora veľmi nepochopil, že či išlo o silvestrovský príspevok alebo vianočný. Pokiaľ ide, aká moja kandidátka Vášáryová, prosím vás? Ja nerozumiem, o čom rozprávate, keď to bola kandidátka SDKÚ, strany, ktorú ja som ostro kritizoval. Pokiaľ ide o to, prečo ste prijímali zákon o tom, že primátor menuje viceprimátorov, o tom sa vyjadril váš minister Kaliňák tu v priamom prenose, kde na priamu moju otázku povedal, že to nebolo kvôli mne. No ale napokon vaša vec, kvôli čomu ste prijímali. Vaša vec. Neviem už, čo by som k tomu povedal, k tejto feérii, pokojne, pán námestník, pokračujte v tom, či námestník, no. (Ruch a smiech v sále.) Vlastne áno. Pokračujte v tom, pretože musím tomu porozumieť nejak, že čo Vášáryová a čo SMER, ako ja som smerák. Tak ma pozvite na ten snem váš.
P. Hrušovský, predseda NR SR: (2005-02-03):
(Hlasovanie.) 137 prítomných, 93 za, 27 proti, 15 sa zdržalo, 2 nehlasovali. Návrh zákona do druhého čítania sme schválili. Prosím ďalší návrh. A. Hajduk, poslanec: Pán predseda, prosím, dajte hlasovať o tom, že Národná rada v súlade s vaším rozhodnutím prideľuje predložený návrh skupiny poslancov na prerokovanie ústavnoprávnemu výboru, Výboru Národnej rady pre financie, rozpočet a menu a Výboru Národnej rady pre pôdohospodárstvo, ďalej, aby za gestorský výbor určila hlasovaním Výbor Národnej rady pre pôdohospodárstvo s tým, že návrh zákona prerokujú určené výbory v termíne do 10. marca a gestorský výbor do 11. marca 2005.
Laurenčík, Milan, podpredseda NR SR (2021-11-10):
Tak ako som povedal. Ďakujem. V rokovaní budeme pokračovať prvým čítaním o návrhu poslancov Tomáša Tarabu, Štefana Kuffu, Jána Podmanického a Filipa Kuffu na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a o doplnení niektorých zákonov v znení neskorších predpisov. Návrh zákona je pod tlačou 732. Návrh na jeho pridelenie na prerokovanie výborom je v rozhodnutí č. 762. Teraz by som chcel dať slovo pánovi poslancovi Tarabovi, ale nevidím ho v sále, takže tento bod pôjde na koniec schôdze. V rokovaní teda budeme pokračovať v prerušenej rozprave v prvom čítaní o vládnom návrhu zákona o kategorizácii ústavnej zdravotnej starostlivosti (tlač 706). Prosím pána ministra zdravotníctva Vladimíra Lengvarského, aby zaujal miesto určené pre navrhovateľov, a spravodajkyňu z výboru pre zdravotníctvo pani poslankyňu Janu Bittó Cigánikovú, aby zaujala miesto určené pre spravodajcov. Počkáme ešte na technikov, aby nám dali tabuľu. Dňa 27. októbra neukončil svoje vystúpenie do rozpravy ústne prihlásený poslanec Miroslav Urban, ktorému by som teraz rád odovzdal slovo, ale v sále sa nenachádza. To znamená, že... dokonca je ospravedlnený, to znamená, že stratil poradie a nevystúpi. Nech sa páči, pán poslanec Eduard Kočiš, máte slovo. A pripraví sa pán poslanec Jaroslav Baška. (Pokračovanie rokovania o vládnom návrhu zákona o kategorizácii ústavnej zdravotnej starostlivosti a o zmene a doplnení niektorých zákonov , tlač 706.)
Géci, Milan, poslanec NR SR (2012-05-09):
Vážený pán Hudacký, máte široký diapazón poznania. Takto vyzeral aj váš príhovor pred chvíľou. Len chcem sa spýtať na niekoľko vecí. Veľmi pekne ste hovorili o živnostníkoch. Dávate konštruktívnu ponuku, len mi stále víri otázka hlavou, čo všetko vy ste za ten čas, i keď krátky, čo ste pre živnostníkov urobili? Mali ste nejakých sto zlepšení? Potom ste tu chceli urobiť nejaký Hong-Kong vo vychádzaní v ústrety podnikateľom, a nakoniec zo všetkého zišlo. A toto všetko, čo ste hovorili, bolo veľmi interesantné. Len mňa osobne mrzí ako bývalého živnostníka, že tieto veci sa vám nepodarili ani sčasti napraviť. Mnohé malé a stredné podniky stále trpia dostupnosťou úverových zdrojov. Stále ste boli pri tom, keď sme kritizovali, že nemajú šancu dostať v žiadnej malej forme štátnej pomoci nejakú korunku. Ale ešte viac ako dostupnosť zdrojov gniavi našich malých a stredných podnikateľov dĺžka doby splatnosti faktúr. Dnes 80, 90, 180, 250 dní, som zachytil už 250 dní, dňové splatnosti sú už úplne bežnou praxou. Tieto doby, keď treba zaplatiť DPH po vyfakturovaní, sú likvidačné pre tieto malé podniky. Keďže máte obavy o malé a stredné podniky a varujete nás, sa chcem spýtať, čo urobila vaša vláda v implementácii smernice Európskeho parlamentu a Rady z februára 2011 o boji proti oneskoreným platbám? Smernica vyžaduje jednoznačne aspoň od orgánov verejnej správy vykonať platbu do tridsiatich dní. Tak ako ste neurobili nič, ja to tak hodnotím, pre malých a stredných podnikateľov, ani o takejto smernici. (Prerušenie vystúpenia časomerom.)
P. Paška, predseda NR SR: (2010-02-11):
(Hlasovanie.) 126 prítomných, 87 za, 38 sa zdržalo, 1 nehlasoval. Návrh sme schválili.
Hazucha, Ivan, poslanec NR SR (2023-11-23):
262. Ďakujem pekne, pán predseda. Pán kolega Krúpa, povedali ste mnohé veci, nedokážem sa vyjadriť určite k všetkým, ale zobral som si ten začiatok, takže aj vy, pán Krúpa, aj ostatní vaši kolegovia z vášho tábora sa sťažujú a niekoľko dní poukazujú, poukazovali na to teda a sťažovali sa, že nediskutujeme. Deväťdesiat percent času od utorka do dneska a taktiež minulý týždeň pri PVV-čku štyri dni. Minulý týždeň ste rozprávali vy, no nie vy osobne, samozrejme, ale celá opozícia a opakovali ste do úmoru to isté. Váš kolega, učiteľ, náhodou pán poslanec Matovič povedal, že to je opakovanie – matka múdrosti. My sme sa snažili trpezlivo vás počúvať. Dnes sa už ale sťažujete, že ste hovorili málo a napriek tomu, že budete mať priestor, aj ste mali priestor niekoľko hodín aj dneska, tak ešte niekoľko hodín bude toho priestoru. Čo teda vlastne chcete. Máte v tom jasno? Lebo to nielen vy ste spomenuli, to aj ostatní predrečníci, že akosi nemajú priestor. Veď všetci ste inteligentní ľudia, okrem výnimky jednej v hornom roku, tak teda ako sa máme chovať, aby sme vám vyhoveli? Mimochodom, takmer všetci vaši odišli, keď ste začali hovoriť, to mi je dosť čudné. Oni nechcú hovoriť, keďže už majú priestor? Ďakujem.
Kvorka, Ján, poslanec NR SR (2017-10-18):
Pán predseda, dajte hlasovať o druhom bode z druhého pozmeňujúceho návrhu pána poslanca Fecka.
Paška, Pavol, predseda NR SR (2012-10-18):
Hlasujeme. (Hlasovanie.) 136 prítomných, 95 za, 41 sa zdržalo. Schválili sme vládny návrh novely zákona č. 647/2007 Z. z. o cestovných dokladoch a o zmene a doplnení niektorých zákonov v znení zákona č. 445/2008 Z. z. Pán poslanec Senko uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov . Je to tlač 190.
Danko, Andrej, predseda NR SR (2018-06-15):
Ďakujem. Na vystúpenie pani poslankyne jedna faktická. Uzatváram možnosť prihlásenia. Pán poslanec Baránik.
Pčolinský, Peter, podpredseda NR SR (2023-05-24):
Vyhlasujem všeobecnú rozpravu za skončenú. Pán navrhovateľ nechce záverečné slovo. (Reakcia z pléna.) Pán spravodajca Drdul nechce záverečné slovo, ale chcel oznámiť, že hlasovanie bude dnes o 11.00 hod... Tak? (Reakcia z pléna.) Dobre? Dobre, ďakujem pekne. Prerušujem rokovanie o tomto bode. (Reakcia z pléna.) Ideš zase. Ďalším bodom programu je prvé čítanie návrhu skupiny poslancov na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1683, návrh na pridelenie na prerokovanie výborom je v rozhodnutí č. 1746. Dávam slovo poslancovi Milanovi Vetrákovi, aby sa skupiny poslancov návrh zákona uviedol. Skôr, ako pán poslanec začne, dovoľte, aby som privítal na balkóne deviatakov zo Základnej školy v Šenkviciach. (Potlesk.) Pán poslanec, nech sa páči, môžte uviesť návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 1683.)
B. Bugár, podpredseda NR SR: (2003-12-05):
Posledné upozornenie, buď bude pokoj v rokovačke, alebo preruším rokovanie. Nedá sa takto rokovať, je to nedôstojné. Nech sa páči, pani poslankyňa.
Sulík, Richard, predseda NR SR (2010-10-19):
Predtým ako prídeme k hlasovaniu, poprosil by som členov grémia, keby po hlasovaní mohli prísť do zasadacej miestnosti, to po prvé. Po druhé, poprosím ctené panie poslankyne a pánov poslancov, aby sa dostavili do miestnosti, ideme hlasovať o doteraz prerokovaných zákonoch a ihneď po hlasovaní dokončí pán Harabin svoj prejav. (Krátka pauza.) Vážené panie poslankyne, páni poslanci, poprosím vás, aby ste sa pred hlasovaním prezentovali. (Prezentácia.) Je prítomných 116 poslancov. Konštatujem, že Národná rada je uznášaniaschopná. Pokračujeme v prerušenom rokovaní hlasovaním. Najskôr o tlači 117, ktorou je prvé čítanie o vládnom návrhu zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Spravodajkyňou je členka výboru pre vzdelávanie, vedu, mládež a šport pani poslankyňa Bibiána Obrimčáková. Prosím, aby uviedla hlasovanie.
Pčolinský, Peter, podpredseda NR SR (2023-05-25):
O slovo požiadala spravodajkyňa pani poslankyňa Majorová Garstková, nech sa páči.
A. Belousovová, podpredsedníčka NR SR: (2009-06-18):
Faktické poznámky na vystúpenie pána poslanca Pelegriniho nie sú. Preto uzatváram možnosť prihlásiť sa s faktickými poznámkami. Vyhlasujem zároveň rozpravu za skončenú. Pán minister, chcete k nej zaujať stanovisko? Nie. Pán spravodajca tak isto. Prerušujem rokovanie o tomto bode programu. Teraz pristúpime k druhému a k tretiemu čítaniu o návrhu na vyslovenie súhlasu Národnej rady Slovenskej republiky s uzavretím Dohody medzi Slovenskou republikou a Organizáciou Spojených národov o Centrálnom úrade projektu Transeurópskych železníc . Návrh vlády má parlamentnú tlač 1089. A spoločná správa výborov má tlač 1089a. Návrh vlády odôvodní minister dopravy, pôšt a telekomunikácií Slovenskej republiky Ľubomír Vážny. Nech sa páči, pán minister.
Vons, Peter, poslanec NR SR (2021-10-20):
Ďakujem, hlasovať budeme o tomto o 11.00 hod. dnes.
Bugár, Béla, podpredseda NR SR (2016-11-29):
Nech sa páči, prezentujme sa a hlasujme. (Hlasovanie.) Prítomných 142 poslancov, za 9, proti 7 a zdržalo sa 26 poslancov. Tento bod zo spoločnej správy sme neschválili.
Pellegrini, Peter, predseda NR SR (2015-11-20):
Prezentujme sa a hlasujme o tom, že prerokujeme tento návrh zákona v treťom čítaní. (Hlasovanie.) Prítomných 123 poslancov, za hlasovalo 88, proti bol 1 poslanec, zdržalo sa 33 poslancov, nehlasoval 1. Sme v treťom čítaní , otváram rozpravu v rámci tretieho čítania. Končím možnosť prihlásiť sa do rozpravy a vyhlasujem rozpravu za skončenú. Nech sa páči.
Ľ. Vážny, minister dopravy, pôšt a telekomunikácií SR: (2009-10-29):
Predmetom prevodu je 22,14-percentná majetková účasť štátu na základnom imaní letiska na Trnavský samosprávny kraj a mesto Piešťany, ktorí sú súčasnými akcionármi letiskovej spoločnosti. Vláda Slovenskej republiky predmetný návrh prerokovala dňa 9. septembra 2009 a prijala k nemu uznesenie č. 617. Tomuto kroku predchádzala analýza súčasného stavu účasti regiónov na správe letísk, ktorá potvrdila, že súčasná akcionárska štruktúra na malých letiskách nie je vyhovujúca. Z rokovaní všetkých akcionárov Letiska Piešťany, a. s., vyplynuli závery, že Trnavský samosprávny kraj a mesto Piešťany chcú naďalej ostať akcionármi spoločnosti, a preto vyjadrili záujem o prevzatie majetkovej účasti štátu spoločnosti Letisko Piešťany, a. s. Táto skutočnosť bola uvedená už v materiáloch Analýza súčasného stavu účasti regiónov na správe letísk a návrh efektívnejšieho riešenia a Informácia o ďalšom postupe riešenia akcionárskych podielov v malých letiskových spoločnostiach prerokovaných vo vláde v januári a v máji 2009. Ministerstvu boli predložené uznesenia zastupiteľstiev Trnavského samosprávneho kraja a mesta Piešťany so súhlasmi na prevod majetkovej účasti štátu na ostatných akcionárov letiska. Regionálne samosprávy v rámci svojich finančných možností budú priamo zainteresované na prosperite a rozvoji letiska v súlade s potrebami regiónu. V záujme rozvoja letiska ministerstvo súhlasí s týmto návrhom, keďže akcie štátu prejdú do verejných rúk, nie do súkromného sektora. V súlade s § 41 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov je potrebné prerokovať zaradenie majetkovej účasti štátu v Letisku Piešťany, a. s., do zoznamu majetkovej účasti štátu zahrnutých do privatizácie v Národnej rade Slovenskej republiky. Vážené pani poslankyne, páni poslanci, dovoľte mi požiadať vás o podporu tohto materiálu. Ďakujem za pozornosť, skončil som.
Laššáková, Jana, podpredsedníčka NR SR (2013-01-29):
Na vystúpenie pána poslanca s faktickou poznámkou, pán poslanec Daniš, pán poslanec Kondrót. Končím možnosť prihlásiť sa s faktickými poznámkami. Pán poslanec Daniš, nech sa páči.
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, prezentujme sa a hlasujme o pozmeňujúcom návrhu pána poslanca Maxona. (Hlasovanie.) Prítomných 136 poslancov, za návrh hlasovalo 60, proti 36, zdržalo sa 40. Neschválili sme tento návrh.
Žitňanská, Jana, poslankyňa NR SR (2022-03-16):
Hlasovali sme o jedinom návrhu zo spoločnej správy. Teraz prejdeme k hlasovaniu o pozmeňujúcich návrhoch podaných v rozprave. Pán predseda, prosím, dajte hlasovať o mojom pozmeňujúcom návrhu.
Pellegrini, Peter, predseda NR SR (2015-12-21):
Pán poslanec Kadúc.
Jurinová, Erika, podpredsedníčka NR SR (2012-12-06):
Ďakujem, pán spravodajca. Ďalší písomne do rozpravy prihlásený, poslanec pán Brocka.
Gál, Gábor, poslanec NR SR (2012-12-17):
Ja som zapnutý, len mikrofón treba zapnúť. Ďakujem za slovo, pani predsedajúca. Vážený pán poslanec Matovič, v zásade by som s vami aj súhlasil, len jedna taká poznámka. Asi ten befel, áno, prišiel z Bruselu, ale prameňom tejto úpravy nie je vlastne rozhodnutie nejakého úradníka, ale je to rozhodnutie Európskeho súdneho dvora, ktorý vyhlásil čl. 5 ods. 2 smernice za neplatný s účinnosťou od 21. decembra 2012, čiže tam pred Európskym súdnym dvorom prebieha takéto konanie. A ja si ctím rozhodnutie Európskeho súdneho dvora, budem sa snažiť tie transpozície, ktoré vychádzajú práve zo súdnych rozhodnutí, aj akceptovať. Vnímam Európsky súdny dvor ako taký, takú poslednú inštanciu, ktorá vie ešte aj jednak naše rozhodnutia, ale aj rozhodnutia Bruselu ešte tak ako korigovať, takže nevnímam to pozitívne, ale musím, ctím si rozhodnutia Európskeho súdu, a preto nevyčítam pánu ministrovi, že dal takýto návrh.
M. Číž, podpredseda NR SR: (2007-02-08):
Pýtam sa pána poslanca Bačíka, či chce položiť doplňujúcu otázku. Zapnite, prosím, mikrofón pánovi Bačíkovi. Máte k dispozícii 2 minúty, pán poslanec.